BODOLAND रादाब, बाक्सा ,04 अक्टबर 2021: कार्टिक दाननि समाव आबाद फोथारनिफ्राय माइ आबाद बोखांदों दंगपार गामिनि आबादारिफोरा । दैज्लां बोथोरनि समाव दाबफ्रोमबो गामिनि आबादारिफोरा जेरैबादि आबाद मावनाय गाइनाय फुनायाव मुखुब जादोंमोन दिनै कार्टिक दाननि समाव मेसे बोथोर सफैहांनाय समाव साफ्रोमबोनि आबाद दुबलियाव माइ फिथाइ हानाय आरो दुब्लि निफ्राय नसिम लांनाय बायदियाव मुखुब जानायखौ नुनो मोनदों । बाक्सा जिल्लानि सिङाव थानाय सालबारि महाकुमानि रुपहि दंगपार गामिनि राइजोफोरा मानास हाग्रामानि साखाथियाव थानाय आबाद दुबुलियाव गाइनानै दोननाय माइ फिथाइ बायदिखौ हानायाव बयबो मुखुब जादों । खाइसे नखरा माइ हानायखौ बिगायाव 3 मन हिसाबै हानाय रोगानायनि थाखाय टिखा होदों आरो खाइसेया नखर मोननै मोनथामजों ज ज सावलि बादालि जालाइदों । दिनैबो रुपहि दंगपार गामिनि जाति खेरकाटारि याबो  गावनि 8 बिगा आबाद दुबलियाव गाइनानै दोननाय दुबलिनि माइखौ बिगायाव 2 मन हिसाबै हाख्लायनायनि थाखाय टिखा होनानै होदों । जुदि हानानै दुबलिनिफ्राय नसिम लांनो गोनां जायोब्ला बिगायाव 3 मन नंआब्ला 3.5 मन लायो होनना नैबे बुब्लियाव हाइ हाग्रा खामलाफोरा फोरमायथिना होदों  ।